Lucifer is die Latynse naam van die oggendster, die planeet Venus. Dit beteken "ligdraer" (afgelei van Latyns lux "lig" en ferre "dra, bring"). Gaandeweg is die naam Lucifer in die Christelike taalgebruik met die duiwel of Satan vereenselwig. In die Romeinse mitologie is Lucifer as poëtiese naam vir die oggendster gebruik. Die Latynse term was 'n letterlike vertaling van die Griekse phosphóros ("ligbringer") en eosphóros ("bringer van die môrerooi") – name wat byvoorbeeld in Homeros se Odussee of Hesiodos se Theogonia voorkom. Lucifer word ook met die godin Venus verbind. Wikimedia Commons het meer media in die kategorie Lucifer.